﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net AGAPĂ CRESTINEASCĂ Duminică, 13 noiembrie 2016, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra Avem astfel posibilitatea sa contribuim si pe aceasta cale la întarirea şi desavarsirea legaturii tainice create prin rugaciune intre cei ce se straduiesc sa-L urmeze pe Domnul nostru Iisus Hristos si sa continuam traditia agapelor, inceputa de Sfintii Apostoli Din meniu nu vor lipsi diverse aperitive, peste, friptura cu garnitura si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! PROGRAMUL LITURGIC IN SĂPTĂMÂNA 7 - 13 NOIEMBRIE 2016 Marți 8 NOIEMBRIE: SOBORUL SF ARHANGHELI MIHAIL ȘI GAVRIIL UTRENIE ȘI SFÂNTA LITURGHIE – ora 8 30 AM Miercuri 9 NOIEMBRIE: ACATISTUL SFÂNTULUI NECTARIE – ora 6 00 PM Vineri 11 NOIEMBRIE: Paraclisul Maicii Domnului – ora 6 00 PM Sâmbătă12 NOIEMBRIE : UTRENIE, SFÂNTA LITURGHIE ȘI PARASTAS – ora 8 30 AM VECERNIE – ora 6 00 PM Duminică 13 NOIEMBRIE UTRENIE, SFÂNTA LITURGHIE – ora 8 30 AM AGAPA FRAȚEASCĂ la sala Bisericii Sfânta Teresa - 1 00 PM Preot Paroh Marius DanielmDumitrescu Î mo EVANGHELIA DIN DUMINICA A 24 - A DUPA RUSALII n vremea aceea a venit la Iisus un om al cărui nume era Iair și care era mai-marele sinagogii Și, căzând la picioarele lui Iisus, Îl ruga să intre în casa lui, că numai o fiică avea, ca de doisprezece ani, şi ea era pe moarte Iar pe când se ducea Iisus şi mulţimile Îl împresurau, o femeie, care de doisprezece ani avea curgere de sânge şi cheltuise cu doctorii toată averea ei şi de nici unul n-a putut să fie vindecată, apropiindu-se pe la spate, s-a atins de poala hainei Lui şi îndată s-a oprit curgerea sângelui ei Și a zis Iisus: Cine s-a atins de Mine? Dar toţi tăgăduind, Petru şi ceilalţi care erau cu El au zis: Învăţătorule, mulţimile Te îmbulzesc şi Te strâmtorează, şi Tu întrebi: Cine s-a atins de Mine? Iar Iisus a zis: S-a atins de Mine cineva, căci am simţit o putere care a ieşit din Mine Atunci femeia, văzându-se vădită, a venit tremurând şi, căzând înaintea Lui, a spus de faţă cu tot poporul din ce pricină s-a atins de El şi cum s-a tămăduit îndată Iar El i-a zis: Îndrăzneşte, fiică, credinţa ta te-a mântuit Mergi în pace! Pe când încă vorbea El, a venit cineva de la mai- marele sinagogii, zicând: A murit fiica ta Nu mai supăra pe Învăţătorul Dar Iisus, auzind, i-a răspuns: Nu te teme; crede numai şi se va izbăvi Şi, venind în casă, n-a lăsat pe nimeni să intre cu El decât numai pe Petru, pe Ioan şi pe Iacob, pe tatăl copilei şi pe mamă Și toți plângeau şi se tânguiau pentru ea Iar El a zis: Nu plângeţi; n-a murit, ci doarme Și râdeau de El, ştiind că a murit Iar El, scoţând pe toţi afară şi apucând-o de mână, a strigat, zicând: Copilă, scoală-te! Şi duhul ei s-a întors şi a înviat îndată; şi a poruncit El să i se dea copilei să mănânce Şi au rămas uimiţi părinţii ei Iar El le-a poruncit să nu spună nimănui ce s-a întâmplat (LUCA 8, 41 - 56) Copii fara adulti In ultimele decenii oamenii aud tot mai des cu totul altceva Educaţia este numită „presiune", pedeapsa - „constrângere", adulţii sunt asiguraţi că cei mici urăsc didactica şi că pedagogia trebuie să fie „nedirectivă": „Dumneavoastră să expuneţi diverse puncte de vedere, şi copilul să aleagă singur, că doar este persoană liberă! Ce drept aveţi să îi dictaţi cu cine să se împrietenească, la ce filme să se uite, dacă e cazul sau nu să se joace pe calculator, să întreţină sau nu relaţii intime, să consume sau nu narcotice? Incercaţi să-l convingeţi, iar dacă nu reuşiţi resemnaţi-vă: înseamnă că nu aţi ales cuvintele potrivite ori n-aţi ştiut să vă impuneţi autoritatea " Dar cum poţi să-ţi impui autoritatea în faţa unui copil care din fragedă pruncie s-a obişnuit cu faptul că poate să nu asculte de tine dacă nu eşti „convingător"? Este limpede că pentru omul care s-a obişnuit să facă doar ce vrea lege este numai cuvântul propriu, iar de ceilalţi ascultă numai atâta timp cât asta nu intră în contradicţie cu propria lui voie şi cu propriile lui dorinţe Sunt deja ani buni de când politicienii cu înclinaţii liberale fac lobby pentru introducerea la noi a sistemului aşa-numitei „justiţii juvenile", în cadrul căreia copiii ar căpăta posibilitatea de a-şi da în judecată părinţii dacă aceştia le încalcă drepturile In ţările unde a fost introdusă justiţia juvenilă părinţii pot fi privaţi de drepturile parentale pentru că nu-şi lasă copilul să se joace pe calculator, îl pedepsesc fiindcă trage chiulul de la şcoală, nu-l lasă la discotecă sau într-o tovărăşie dubioasă Da, da! Ei îşi lipsesc copilul, vă daţi seama, de dreptul la odihnă, la comunicare, la autorealizare creatoare In America mulţi copii discută acum cu părinţii de pe poziţii de forţă, ţinând degetul pe butonul telefonului mobil şi ameninţându-i că dacă refuză să le satisfacă pretenţiile sună la 911 şi se plâng că sunt supuşi violenţei psihice Iar la începutul anului 2006 cadrele didactice din Germania au organizat o grevă de masă, cerând guvernului să le restituie măcar câteva pârghii de influenţare a copiilor - A devenit imposibil să-i mai înveţi ceva! -se tânguie dascălii - Nu ne ascultă deloc Noi le spunem: „Copii! Astăzi o să parcurgem cutare temă", iar ei răspund: „N-aveţi decât, dar fără noi" - şi asta în şcoala primară! Iar în clasele mari este ceva de nedescris Cei care le-au dat copiilor dreptul să-şi bată joc de cadrele didactice n-au decât să le predea singuri Noi ne spălăm pe mâini Pentru ca cititorii noştri, care încă nu au văzut cu ochii lor toate urmările justiţiei juvenile, să înţeleagă cum anume arată samavolnicia copiilor în ţările care ne-au luat-o înainte în această direcţie, voi da un exemplu din cartea Micul tiran a cunoscutei psiholoage germane Jirina Prekop: „Invăţătoarea a scris ceva pe tablă Deodată, Alexander s-a năpustit asupra ei ţipând: «Cum îndrăzneşti să ocupi toată tabla? Jumătate este a mea!» - şi, cât ai clipi din ochi, a şters ceea ce era scris pe tablă Invăţătoarea i-a spus liniştită să se întoarcă la locul lui Alexander a strigat şi mai înverşunat: «Nu plec, mai bine cară- te tu!», după care a băgat de seamă că învăţătoarea păstrează un calm total şi chiar zâmbeşte (Ce-i rămânea de făcut, sărmana? Să-l dea afară din clasă pe huligan nu are dreptul, iar dacă ţipă la el va fi acuzată de cruzime faţă de copil - n a ), iar colegii, parcă în ciuda lui, au început să râdă A fugit repede pe coridor, unde a început să bată cu pumnii într-un dulap şi să strige: «Să se care! Să se care!» Din toate sălile de clasă au ieşit în grabă învăţătorii şi elevii, care au încercat să-l consoleze pe sărmanul copil, după care l-au dus acasă Medicii au început atunci să suspecteze că Alexander suferă de fobia şcolii " Iată acum exemple de acaparare a puterii asupra părinţilor: „Sven îşi trezeşte mama nopţile, cere să i se aprindă lumina şi să i se aducă sticla cu apă, din care, totuşi, nu vrea să bea Pe urmă «emite legi», potrivit cărora mama trebuie să-l poarte în braţe prin tot apartamentul El dictează regulile utilizării întrerupătorului şi, în fine, îşi forţează mama să se joace cu maşinuţa lui urmând indicaţiilor lui regizorale Irena reuşeşte noapte de noapte, la orele 2:20 fix - poţi să-ţi potriveşti ceasul după ea -, să-şi facă mama s-o ia la ea în pat Pe urmă mama nu are însă voie să se culce, ci este obligată să şadă cu picioarele încrucişate, s-o legene pe copilă în braţe şi să-i cânte cu glas scăzut melodia unui cântec de leagăn - doar melodia, căci dacă mama începe să cânte cuvintele, Irena protestează cu ţipete pătrunzătoare Culcându-se, Ralf insistă ca mama lui să şadă pe marginea patului şi să-i ţină mâna într-a ei până când el adoarme Nu-i dă voie mamei nici să se întindă, nici să-l mângâie, nici măcar să-i ia mâna dreaptă în locul mâinii stângi Jan, în vârstă de cincisprezece luni, a fost dus într-o clinică pediatrică din cauza epuizării extreme de care suferea Incepând din luna a şaptea, Jan s-a hrănit doar cu laptele mamei, refuzând orice altă hrană Mama s-a împăcat bucuroasă cu situaţia, dar nu-i ajungea laptele ca să-l sature pe copil Jan îşi trezea mama de trei ori pe noapte, cerând să fie hrănit la sân, iar dacă mama îl refuza, el încerca să-i rupă cămaşa de noapte şi o muşca de piept până la sânge Mario, în vârstă de 7 ani, mănâncă numai checuri şi pesmeţi Da, poate să mănânce orice altceva, dar cu o singură condiţie: ca deasupra lui să fie deschisă o umbrelă Katrin avea un an atunci când părinţii au plecat cu ea în munţi Voiau să renunţe pentru o vreme la stilul citadin de viaţă, aşa că au hotărât să se descurce fără automobil, fără căruţul de copil şi fără televizor în timpul peregrinărilor montane, tatăl o purta pe Katrin pe umeri Fetiţa se bucura mai ales când tatăl sărea de pe o piatră pe alta Odată, obosind, acesta a vrut să se oprească pentru a se odihni, dar Katrin a pretins să meargă mai departe, lovindu-şi tatăl în cap cu pum-nişorii din răsputeri Tatăl s-a supus, dar situaţia s-a repetat, şi odihna a devenit tot mai rară " La noi, un astfel de comportament este deocamdată motiv de consult psihiatric (cu toate că, de obicei, nici măcar copiii grav bolnavi nu sunt răzgâiaţi atât de tare încât să-şi permită să se comporte astfel cu adulţii) După cele descrise mai sus nu te mai miri când citeşti în aceeaşi carte: „In S U A statisticile au arătat că sunt două milioane de părinţi cu care copiii se poartă crud (este vorba tocmai de violentarea părinţilor de către copii) " TATIANA ŞIŞOVA CÂND COPILUL NU ASCULTĂ, Editura Sophia